Document ID: 32001D0036

A Bizottság határozata
(2000. december 22.)
a Jamaicából származó halászati termékek behozatalára vonatkozó különleges feltételek megállapításáról
(az értesítés a C(2000) 4077. számú dokumentummal történt)
(EGT vonatkozású szöveg)
(2001/36/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,
mivel:
(1) A Bizottság egy szakértője ellenőrző látogatást tett Jamaicában a halászati termékek előállítása, tárolása és Közösségbe történő feladása körülményeinek ellenőrzése céljából.
(2) A halászati termékek egészségügyi vizsgálatára és ellen- őrzésére vonatkozó jamaicai jogszabályok rendelkezései egyenértékűnek tekinthetők a 91/493/EGK irányelvben megállapítottakkal.
(3) Jamaicában a "Services Division (VSD) of the Ministry of Agriculture" képes a hatályban lévő jogszabályok alkalmazásának hatékony ellenőrzésére.
(4) A 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására.
(5) A 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltüntet a harmadik ország nevét és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.
(6) A 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett létesítmények, feldolgozó hajók illetve hűtőházak, valamint a 92/48/EGK irányelv [3] II. melléklete 1-7. pontjának megfelelően felszerelt fagyasztóhajók jegyzékét. E jegyzékeket a VSD Bizottságnak szóló közleménye alapján kell összeállítani. Ezért a VSD feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását.
(7) Azt követően, hogy a VSD garanciákat nyújtott a Jamaica által a Közösségbe történő kivitelre szánt fagyasztott tengeri haslábúak tekintetében, a Bizottság elfogadta a Jamaicából származó tengeri haslábúak behozatalára vonatkozó különleges feltételek megállapításáról szóló, 2000. december 22-i 2001/37/EK határozatot [4].
(8) A 91/493/EGK irányelv 3. cikke (4) bekezdésének b) pontja értelmében a fagyasztott tengeri haslábúaknak a 91/492/EGK irányelv követelményei mellett a 91/493/EGK irányelv követelményeinek is meg kell felelniük. Ezért a 2001/37/EK határozat meghatározta azon tenyésztési területeket, ahonnan tengeri haslábúak takaríthatók be és exportálhatók a Közösségbe. A továbbiakban meg kell határozni azon létesítmények jegyzékét, amelyekből a behozatalt engedélyezni kell, valamint azon egészségügyi bizonyítvány mintáját, melynek a fagyasztott tengeri haslábúak behozatalát kísérnie kell.
(9) A VSD hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottakkal egyenértékű követelmények teljesítéséről.
(10) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Jamaicában a "Services Division (VSD) of the Ministry of Agriculture" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.
2. cikk
A Jamaicából származó halászati és akvakultúra-termékeknek az alábbi feltételeknek kell megfelelniük:
1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával és egyetlen lapból áll;
2. a termékeknek a B. mellékletben felsorolt engedélyezett létesítményekből, feldolgozó hajókról, hűtőházakból vagy nyilvántartásba vett fagyasztóhajókról kell származniuk;
3. a tartósított élelmiszerek gyártására szánt, ömlesztett fagyasztott halászati termékek kivételével minden csomagon letörölhetetlen betűkkel fel kell tüntetni a "JAMAICA" szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.
3. cikk
(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.
(2) A bizonyítványokon fel kell tüntetni a VSD képviselőjének nevét, beosztását és aláírását, valamint a VSD többi bejegyzéstől eltérő színű hivatalos pecsétjét.
4. cikk
Ez a határozat az Európai Közösségek Hivatalos Lapjában való kihirdetését követő 60. napon lép hatályba.
5. cikk
Ennek a határozatnak a tagállamok a címzettjei.
Kelt Brüsszelben, 2000. december 22-én.

Labels: 3
0
18
6